Diari Oficial de la Generalitat Valenciana


Sumari del DOGV 8377, del 06-09-2018 (2018/8210)

Informació pública de l'Acord del Ple de 26 de juliol de 2018, de resolució dels recursos de reposició presentats contra l'Acord de 20 de març de 2018 (PAI Bovalar).
---------------------------------------------------------------------------------------------------------------------------------------------------------------------

### Dades del document

Número de DOGV
:   8377

Data del DOGV
:   06-09-2018

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2018/8210


Data del document
:   27-08-2018

Organisme emissor
:   Ajuntament de Rocafort

Tipus de document
:   Anunci

Descriptors 

:   * Rocafort
    * pla d'urbanisme
    * administració local

Informació pública de l'Acord del Ple de 26 de juliol de 2018, de resolució dels recursos de reposició presentats contra l'Acord de 20 de març de 2018 (PAI Bovalar). [2018/8210]  
Es fa públic l'acord extractat adoptat pel Ple de l'Ajuntament de Rocafort, en la sessió ordinària de data 26 de juliol de 2018, fent-se constar que el text íntegre es troba a disposició de les persones interessades a les dependències d'Urbanisme, i que és com segueix:  
  
«13. Aprovació, si és el cas, de la proposta d'acord de resolució dels recursos de reposició presentats contra l'Acord del Ple de l'Ajuntament de 20 de març de 2018 (PAI Bovalar)  
Primer. Estimar els recursos presentats per Pilar Ros Blanco i Ana Agramunt Ros, en els termes expressats en el punt segon de l'informe jurídic i, per tant, declarar que les parcel·les referides en l'informe dels serveis tècnics municipals que tenen prevista la connexió a la xarxa de sanejament preexistent i en funcionament disposen de la condició jurídica de solar, amb els condicionants derivats de la seua situació d'inundabilitat, si és el cas, mentre que les restants parcel·les del sector que no es troben en aquesta situació aconseguiran la condició esmentada en el moment en què s'executen les infraestructures derivades de la mateixa actuació.  
Segon. Estimar parcialment el recurs presentat per Manuel Casanova Royo, en representació de PAL-GC-00, SL, quant a la necessitat d'establir, en la nova programació, la prioritat de les actuacions tendents a dotar de condició de solar les parcel·les del sector.  
Tercer. Desestimar el recurs presentat per Inmobiliaria Electra, SL, de conformitat amb el que s'ha exposat en l'informe jurídic esmentat anteriorment.  
Quart. Advertir els propietaris del sector que el reconeixement de la condició de solar de les seues parcel·les no implica, en absolut, que aquestes queden rellevades dels costos d'urbanització corresponents a les actuacions pendents, que resulten necessàries per a l'adequada finalització del Programa d'actuació integrada, les quals continuaran estant subjectes al règim de garanties i afeccions reals que permeten assegurar el pagament de les quotes esmentades.  
Cinqué. Notificar a les persones interessades la resolució adoptada, amb la indicació dels recursos que siguen procedents, i publicar-la en el Diari Oficial de la Generalitat Valenciana, amb la comunicació prèvia al Registre de programes d'actuació, de conformitat amb el que estableix l'article 163.6 de la LOTUP.  
Sisé. Facultar l'Alcaldia per a tots els actes d'execució que siguen necessaris per a donar efectivitat a aquest acord.»  
  
Rocafort, 27 d'agost de 2018.- L'alcalde president: Víctor Jiménez Bueso.